Hobro måtte se to point fordufte i sidste minut, da holdet i sæson premieren i 1. division spillede 1-1 hjemme mod Roskilde.

Kian Christensen bragte hjemmeholdet Hobro foran med 1-0 midt i 1. halvleg. Det stilling holdt sig helt frem til kampens sidste minut. I stedet for et perfekt udlæg på sæson og tre point måtte Hobro nøjes med en flad fornemmelse og et point. Roskilde udlignede til 1-1 i kampens dødende minut. 1. division tæller yderligere to nordjyske hold. Fredag aften skuffede FC Hjørring fælt, da de tabte 4-0 på udebane til Viborg. I eftermiddag skal det sidste nordjyske hold i aktion. FC Blokhus debuterer i den næstbedste fodboldrække hjemme på Jetsmark Stadion mod AB.